**(สำเนา)**

**บันทึกรายงานการประชุมสภาองค์การบริหารส่วนตำบลนาดี**

**สมัยสามัญ สมัยที่ ๒ ประจำปี พ.ศ.๒๕๖๕**

**วันพุธ ที่ ๑๕ เดือนมิถุนายน พ.ศ.๒๕๖๕ เวลา ๐๙.๐๐ น.**

**ณ ห้องประชุมองค์การบริหารส่วนตำบลนาดี อำเภอยางตลาด จังหวัดกาฬสินธุ์**

**ผู้มาประชุม**

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| ๑ | นางสาวแก้วสุดา แก้วโสม | ประธานสภาองค์การบริหารส่วนตำบลนาดี | แก้วสุดา แก้วโสม |
| ๒ | นายทองอาน ภูกิ่งเงิน | รองประธานสภาองค์การบริหารส่วนตำบลนาดี | ทองอาน ภูกิ่งเงิน |
| ๓ | นายคาน โทนาพันธ์ | สมาชิกสภาองค์การบริหารส่วนตำบลนาดี หมู่ที่ ๑ | คาน โทนาพันธ์ |
| ๔ | นายทศพล การเลิศ | สมาชิกสภาองค์การบริหารส่วนตำบลนาดี หมู่ที่ ๒ | ทศพล การเลิศ |
| ๕ | นางสาวนลินี กระภูชัย | สมาชิกสภาองค์การบริหารส่วนตำบลนาดี หมู่ที่ ๓ | นลินี กระภูชัย |
| ๖ | นางสุภาวดี ภูเวียง | สมาชิกสภาองค์การบริหารส่วนตำบลนาดี หมู่ที่ ๔ | สุภาวดี ภูเวียง |
| ๗ | นางสาวโสภา ภูสามี | สมาชิกสภาองค์การบริหารส่วนตำบลนาดี หมู่ที่ ๖ | โสภา ภูสามี |
| ๘ | นางชานิสา บุญเต็ม | สมาชิกสภาองค์การบริหารส่วนตำบลนาดี หมู่ที่ ๘ | ชานิสา บุญเต็ม |
| ๙ | นายเดชชัย ภูลายดอก | เลขานุการสภาองค์การบริหารส่วนตำบลนาดี | เดชชัย ภูลายดอก |

**ผู้ขาดการประชุม**

|  |
| --- |
| - |

**ผู้ลาการประชุม**

|  |
| --- |
| - |

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| ๑ | นายกันต์พงษ์ ภูหวล | นายกองค์การบริหารส่วนตำบลนาดี | กันต์พงษ์ ภูหวล |
| ๒ | นายกุหลาบ ภูกิจเย็น | รองนายกองค์การบริหารส่วนตำบลนาดี | กุหลาบ ภูกิจเย็น |
| ๓ | นางสาวจีระนันท์ ภูงามเงิน | รองนายกองค์การบริหารส่วนตำบลนาดี | จีระนันท์ ภูงามเงิน |
| ๔ | นางมัทนียา ภูสมศรี | เลขานุการนายกองค์การบริหารส่วนตำบลนาดี | มัทนียา ภูสมศรี |
| ๕ | นางณัฏฐกฤตญา สุวรรณเมตตา | ปลัดองค์การบริหารส่วนตำบลนาดี | ณัฏฐกฤตญา สุวรรณเมตตา |
| ๖ | นางอัมภาพร ภูจุไร | รองปลัดองค์การบริหารส่วนตำบลนาดี | อัมภาพร ภูจุไร |
| ๖ | นายยุคนธร ภูโชคชัย | ผู้อำนวยการกองคลัง | ยุคนธร ภูโชคชัย |
| ๗ | นายนิพนธ์ กองคำ | ผู้อำนวยการกองช่าง | นิพนธ์ กองคำ |
| ๘ | พ.จ.ท.รังสันต์ ภูกองไชย | หัวหน้าสำนักปลัด | รังสันต์ ภูกองไชย |
| ๙ | นางเพลินพิศ ภูกิ่งเงิน | ผู้อำนวยการกองการศึกษา | เพลินพิศ ภูกิ่งเงิน |
| ๑๐ | นางสาวสุธิดา หนองภักดี | นักจัดการงานทั่วไป | สุธิดา หนองภักดี |
| ๑๐ | นางพัชรินทร์ ภูงามเงิน | นักวิเคราะห์นโยบายและแผน | พัชรินทร์ ภูงามเงิน |
| ๑๑ | นางจันทร์เพ็ญ ทิวะสิงห์ | ผู้ช่วยเจ้าพนักงานธุรการ | จันทร์เพ็ญ ทิวะสิงห์ |

**ผู้เข้าร่วมการประชุม**

/เริ่มประชุมเวลา...

-๒-

**เริ่มประชุมเวลา -๐๙.๐๐ น.**

-ประธานในที่ประชุมจุดธูปเทียนบูชาพระรัตนตรัย

นางสาวแก้วสุดา แก้วโสม เมื่อครบองค์ประชุมแล้วขอเปิดการประชุมสภาองค์การบริหารส่วนตำบลนาดี สมัยสามัญ สมัย

ประธานสภาฯ ที่ ๒ ประจำปี พ.ศ.๒๕๖๕ วันที่ ๑๕ มิถุนายน ๒๕๖๕ และดำเนินการตามระเบียบวาระต่อไป

-ขอเชิญ เลขนานุการสภาองค์การบริหารส่วนตำบลนาดี อ่านประกาศสภาองค์การบริหารส่วนตำบลนาดี เชิญค่ะ

นายเดชชัย ภูลายดอก -ประกาศสภาองค์การบริหารส่วนตำบลนาดี เรื่อง เรียกประชุมสภาองค์การบริหารส่วน

เลขานุการสภาฯ ตำบลนาดี สมัยสามัญ สมัยที่ ๒ ประจำปี พ.ศ.๒๕๖๕

ตามมาตรา ๕๓ แห่งพระราชบัญญัติสภาตำบล พ.ศ.๒๕๓๗ แก้ไขเพิ่มเติมถึงฉบับปัจจุบัน ประกอบกับ ข้อ ๑๑ (๓) ข้อ ๒๐ และข้อ ๒๔ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึงปัจจุบัน และตามมติที่ประชุมสภาองค์การบริหารส่วนตำบลนาดีในการประชุมสภาองค์การบริหารส่วนตำบลนาดี ครั้งแรก เมื่อวันที่ ๓๐ ธันวาคม ๒๕๖๔ ได้กำหนดสมัยประชุมสมัยสามัญ สมัยที่ ๒ ประจำปี พ.ศ.๒๕๖๕ ในเดือนมิถุนายน ๒๕๖๕ ระหว่างวันที่ ๑-๑๕ มิถุนายน ๒๕๖๕ โดยมีกำหนดไม่เกิน ๑๕ วัน

องค์การบริหารส่วนตำบลนาดี จึงเรียกประชุมสภาองค์การบริหารส่วนตำบลนาดี สมัยสามัญ สมัยที่ ๒ ประจำปี พ.ศ ๒๕๖๕ ในระหว่างวันที่ ๑-๑๕ มิถุนายน ๒๕๖๕ โดยมีกำหนดไม่เกิน ๑๕ วัน เวลา ๐๙.๐๐ น. เป็นต้นไป ณ ห้องประชุมสภาองค์การบริหารส่วนตำบลนาดี จึงประกาศให้ทราบโดยทั่วกัน ประกาศ ณ วันที่ ๒๓ เดือน พฤษภาคม พ.ศ.๒๕๖๕ นางสาวแก้วสดุดา แก้วโสม ประธานสภาองค์การบริหารส่วนตำบลนาดี

**ระเบียบวาระที่ ๑ เรื่องที่ประธานจะแจ้งต่อที่ประชุม**

นางสาวแก้วสุดา แก้วโสม -แจ้ง เรื่อง “ระเบียบกระทรวงมหาดไทยว่าด้วยการลาของผู้บริหารท้องถิ่น ผู้ช่วยผู้

ประธานสภาฯ บริหารท้องถิ่น และสมาชิกสภาท้องถิ่น พ.ศ.๒๕๔๗”

-แจ้ง เรื่องประมวลจริยธรรมผู้บริหารท้องถิ่น และประมวลจริยธรรมสมาชิกสภาท้องถิ่น

ให้สมาชิกสภาองค์การบริหารส่วนตำบลนาดีนาดี ศึกษารายละเอียดทั้ง ๒ เรื่อง ด้วยนะคะ

**ระเบียบวาระที่ ๒** **เรื่องรับรองรายงานการประชุม**

นางสาวแก้วสุดา แก้วโสม -การประชุมสภาองค์การบริหารส่วนตำบลนาดี สมัยวิสามัญ สมัยที่ ๒ ประจำปี พ.ศ.

ประธานสภาฯ ๒๕๖๕ เมื่อวันที่ ๑๐ พฤษภาคม พ.ศ.๒๕๖๕ ที่ผ่านมา ขอให้สมาชิกทุกท่านได้ตรวจสอบรายงานการประชุมครั้งที่แล้ว ซึ่ง ประธานสภาฯ เลขานุการสภาฯ และคณะกรรมการตรวจสอบรายงานการประชุม ได้ร่วมกัน ตรวจสอบรายงานการประชุมเรียบร้อยแล้ว และได้จัดส่งสำเนารายงานการประชุมให้แก่สมาชิกสภาองค์การบริหารส่วนตำบลนาดีนาดี ทุกท่านได้ตรวจทานก่อนแล้ว

-มีสมาชิกท่านใดจะแก้ไขเพิ่มเติม หรือให้คำเสนอแนะเพื่อให้เนื้อหาสาระการประชุมถูกต้องครบถ้วนสมบูรณ์ เชิญค่ะ

/นายทองอาน...

-๓-

นายทองอาน ภูกิ่งเงิน เรียน ประธานสภาฯ ที่เคารพ และสมาชิกผู้ทรงเกียรติ ทุกท่าน

รองประธานสภาฯ กระผม นายทองอาน ภูกิ่งเงิน สมาชิกองค์การบริหารส่วนตำบลนาดี หมู่ที่ ๙ พบ สกุล

ไม่ตรงกับรายชื่อ ราย นายกุหลาบ ภูกิ่งเงิน แก้ไขเป็น นายกุหลาบ ภูกิจเย็น

นางสาวแก้วสุดา แก้วโสม -ขอบคุณค่ะ มีสมาชิกท่านใดพบข้อแก้ไขเปลี่ยนแปลงอีกหรือไม่คะ ดิฉันขอมติที่ประชุมประธานสภาฯ รับรองรายงานการประชุมสภาองค์การบริหารส่วนตำบลนาดี สมัยวิสามัญ สมัญที่ ๒

ประจำปี พ.ศ.๒๕๖๕ เมื่อวันที่ ๑๐ พฤษภาคม ๒๕๖๕ สมาชิกท่านใดเห็นควรรับรองรายงานการประชุมครั้งที่แล้วโปรดยกมือค่ะ

**มติที่ประชุม -**มติเป็นเอกฉันท์ รับรองรายงานการประชุมสภาองค์การบริหารส่วนตำบลนาดี สมัยวิสามัญ สมัญที่ ๒ ประจำปี พ.ศ.๒๕๖๕ เมื่อวันที่ ๑๐ พฤษภาคม ๒๕๖๕

**ระเบียบวาระที่ ๓** **กระทู้ถาม**

-ไม่มี

**ระเบียบวาระที่ ๔**  **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

-ไม่มี

**ระเบียบวาระที่ ๕** **เรื่องที่เสนอใหม่**

นางสาวแก้วสุดา แก้วโสม **๕.๑ เรื่องการแก้ไขเปลี่ยนแปลงคำชี้แจงงบประมาณรายจ่ายในงบลงทุน**

ประธานสภาฯ **ประจำปีงบประมาณ พ.ศ.๒๕๖๕**

เรียนเชิญฝ่ายบริหารชี้แจงค่ะ

นายกันต์พงษ์ ภูหวล เรียน ท่านประธานสภาองค์การบริหารส่วนตำบลนาดี ที่เคารพ และสมาชิกสภาองค์การนายก อบต.นาดี บริหารส่วนตำบลนาดี ผู้ทรงเกียรติทุกท่าน

ตามระเบียบกระทรวงมหาดไทยว่าวิธีการงบประมาณขององค์กรปกครองส่วนท้องถิ่น พ.ศ. ๒๕๖๓ หมวด ๔ การโอนและการแก้ไขเปลี่ยนแปลงงบประมาณ

**ข้อ ๒๗** การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณคุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

**ข้อ ๒๙** การแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้ลักษณะปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

**องค์การบริหารส่วนตำบลนาดี จึงขออนุมัติสภาองค์การบริหารส่วนตำบลนาดี เพื่อพิจารณา ดังนี้**

**๑. ขอยกเลิกโครงการ จำนวน ๒ โครงการ ดังนี้**

**โครงการที่ ๑** โครงการก่อสร้างถนนคอนกรีตเสริมเหล็กจากทางหลวงชนบท กส.๒๐๔๕ ถึงบ้านนางสำราญ ภูน้ำไสย บ้านปอแดง หมู่ ๒ งบประมาณ ๗๓,๐๐๐ บาท

/โครงการที่ ๒...

-๔-

**โครงการที่ ๒** โครงการก่อสร้างวางท่อระบายน้ำ คสล.พร้อมบ่อพักสำเร็จรูป พร้อมขุดลอกร่องระบายน้ำ คสล. จากที่ดิน นางวิจิตร ภูงามเงิน ถึงที่ดิน นางน้อย โพธินาม บ้านชัยศรี หมู่ ๔ งบประมาณ ๑๒๔,๐๐๐ บาท

**รวม ๒ โครงการที่ยกเลิก เป็นเงินทั้งสิ้น จำนวน ๑๙๗,๐๐๐** **บาท**

เพื่อให้การใช้จ่ายงบประมาณขององค์การบริหารส่วนตำบลนาดี เป็นไปอย่างต่อเนื่อง และเป็นการใช้งบประมาณให้เกิดความคุ้มค่า และถูกต้องตามระเบียบปฏิบัติฯ

๒. **ขอโอนงบประมาณเพิ่มในงบลงทุน หมวดที่ดินและสิ่งก่อสร้าง ในการดำเนินโครงการดังนี้ (ระเบียบข้อ ๒๗)**

**โครงการเดิม** โครงการขุดลอกคูส่งน้ำ จากนา นายจักรพันธ์ ภูเงินงาม บ้านปอแดง หมู่ ๒ ถึงทางหลวงชนบท กส. ๒๐๔๕ บ้านชัยศรี หมู่ ๔

ปริมาณงานกว้างเฉลี่ย ๑.๐๐ เมตร ยาว ๔๖๐.๐๐ เมตร ลึกเฉลี่ย ๑.๐๐ เมตร **งบประมาณ ๙๕,๐๐๐ บาท**

**โครงการใหม่** โครงการขุดลอกคูส่งน้ำ จากนา นายจักรพันธ์ ภูเงินงาม บ้านปอแดง หมู่ ๒ ถึงทางหลวงชนบท กส. ๒๐๔๕ บ้านชัยศรี หมู่ ๔

ปริมาณงานกว้างเฉลี่ย ๑.๐๐ เมตร ยาว ๔๖๐.๐๐ เมตร ลึกเฉลี่ย ๑.๐๐ เมตร พร้อมบ่อพักสำเร็จรูปจำนวน ๔ บ่อ **งบประมาณ ๑๘๓,๐๐๐ บาท**

**โดยโอนงบประมาณเพิ่ม จำนวน ๘๘,๐๐๐ บาท (๙๕,๐๐๐+๘๘,๐๐๐) = ๑๘๓,๐๐๐ บาท**

**๓.การโอนลดจากโครงการที่ยกเลิก จำนวน ๒ โครงการ เป็นเงิน ๑๙๗,๐๐๐ บาท โอน ๘๘,๐๐๐ บาท คงเหลืองบประมาณหลังโอน ๑๐๙,๐๐๐ บาท**

งบประมาณคงเหลือ จำนวน ๑๐๙,๐๐๐ บาท ขอเปลี่ยนแปลงคำชี้แจงงประมาณเพื่อจัดทำโครงการใหม่ ดังนี้ (ระเบียบข้อ ๒๙)

จัดทำโครงการก่อสร้าง คสล. จากบ้านนางพุดทา นาชัยลาน ถึงบ้าน นางจันทร์เพ็ญ อ้นพรม บ้านขมิ้น หมู่ ๕ ปริมาณงาน กว้าง ๒.๓๐ เมตร ยาว ๙๗ เมตร หนา ๐.๑๐ เมตร หรือมีพื้นที่ผิวจราจรไม่น้อยกว่า ๒๒๓.๑๐ ตารางเมตร **งบประมาณ ๑๐๙,๐๐๐ บาท**

จึงเสนอต่อที่ประชุมสภาองค์การบริหารส่วนตำบลนาดี เพื่อโปรดพิจารณาอนุมัติ ต่อไป ส่วนระเบียบที่เกี่ยวข้อง มอบหมายให้ นางณัฏฐกฤตญา สุวรรณเมตตา ปลัดองค์การบริหารส่วนตำบลนาดี หรือ เจ้าหน้าที่งบประมาณ ได้ชี้แจงเพิ่มเติมต่อไปครับ

นางณัฏฐกฤตญา สุวรรณเมตตา เรียนท่านประธานสภาองค์การบริหารส่วนตำบลนาดี และท่านสมาชิกสภาองค์

ปลัด อบต.นาดี การบริหารส่วนตำลนาดี ผู้ทรงเกียรติ ทุกท่าน

ดิฉัน นางณัฏฐกฤตญา สุวรรณเมตตา ปลัดองค์การบริหารส่วนตำบลนาดี ตามที่ท่านนายกได้ชี้แจงแล้วนั้น ดิฉันขอเพิ่มเติมเกี่ยวกับรายละเอียดว่าเหตุใดจึงต้องขอยกเลิก ตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ.๒๕๖๓

/หมวด ๔...

-๕-

หมวด ๔ การโอนและการแก้ไขเปลี่ยนแปลงงบประมาณ ข้อ ๒๗ และ ข้อ ๒๙ ซึ่งในเบี้องต้นเป็นการขอยกเลิก จำนวน ๒ โครงการ รวมเป็นงบประมาณทั้งสิ้น ๑๙๗,๐๐๐ บาท เนื่องจากไม่สามารถดำเนินการได้ สาเหตุจากค่าผันผวนน้ำมันเชื้อเพลิงและหล่อลื่นปรับเพิ่มขึ้น สืบเนื่องจากการประมาณราคาก่อนเข้าที่ประชุมสภาองค์การบริหารส่วนตำบลนาดี สมัยวิสามัญ สมัยที่ ๒ เมื่อวันที่ ๑๐ พฤษภาคม ๒๕๖๕ โดยได้ประมาณราคากำหนดราคากลาง เมื่อวันที่ ๑๘ เมษายน ๒๕๖๕ ขณะนั้นราคาน้ำมันเชื้อเพลิงและหล่อลื่นยังไม่ปรับเพิ่มขึ้น

ปัจจุบัน ณ วันที่ ๑๕ มิถุนายน ๒๕๖๕ ราคาน้ำมันเชื้อเพลิงและหล่อลื่น ปรับขึ้นจากเดิมเป็นจำนวนมาก จึงทำให้ไม่สามารถดำเนินการตามโครงการ ทั้ง ๒ โครงการได้

ประเด็นที่ ๒ ขออนุมัติโอนลดจากโครงการที่ยกเลิก จำนวน ๒ โครงการ เป็นเงิน ๑๙๗,๐๐๐ บาท โอดลด ๘๘,๐๐๐ บาท คงเหลืองบประมาณหลังโอนเป็นเงิน ๑๐๙,๐๐๐ บาท ขออนุมัติจัดทำโครงการใหม่ และขอเปลี่ยนแปลงคำชี้แจงงบประมาณ ตามระเบียบข้อ ๒๙ ดังนี้

จัดทำโครงการก่อสร้าง คสล. จากบ้านนางพุดทา นาชัยลาน ถึงบ้าน นางจันทร์เพ็ญ อ้นพรม บ้านขมิ้น หมู่ ๕ ปริมาณงาน กว้าง ๒.๓๐ เมตร ยาว ๙๗ เมตร หนา ๐.๑๐ เมตร หรือมีพื้นที่ผิวจราจรไม่น้อยกว่า ๒๒๓.๑๐ ตารางเมตร **งบประมาณ ๑๐๙,๐๐๐ บาท** ตามระเบียบข้อ ๒๗

ซึ่งการขออนุมัติข้างต้นเป็นอำนาจการอนุมัติจากสภาองค์การบริหารส่วนตำบล หากท่านใดสงสัย เชิญสอบถามได้นะค่ะ จะได้อธิบายเพิ่มเติม ขอบคุณค่ะ

นางสาวแก้วสุดา แก้วโสม -มีสมาชิกท่านใดสงสัย หรือสอบถามเพิ่มเติมเกี่ยวกับการขอยกเลิกโครงการ และแก้ไข

ประธานภาฯ เปลี่ยนแปลงการโอนงบประมาณหรือไม่ค่ะ ถ้าไม่มีขอมติในที่ประชุม สมาชิกท่านใดเห็นควรอนุมัติการยกเลิกโครงการ และการโอนการเปลี่ยนแปลงแก้ไขคำชี้แจงงบประมาณรายจ่ายในหมวดงบลงทุน ประจำปีงบประมาณ พ.ศ.๒๕๖๕ โดยมีรายละเอียดต่อไปนี้

**๑. ขอยกเลิกโครงการ จำนวน ๒ โครงการ**

**๑.๑ โครงการที่ ๑** โครงการก่อสร้างถนนคอนกรีตเสริมเหล็กจากทางหลวงชนบท กส.๒๐๔๕ ถึงบ้านนางสำราญ ภูน้ำไสย บ้านปอแดง หมู่ ๒ งบประมาณ ๗๓,๐๐๐ บาท

**๑.๒ โครงการที่ ๒** โครงการก่อสร้างวางท่อระบายน้ำ คสล.พร้อมบ่อพักสำเร็จรูป พร้อมขุดลอกร่องระบายน้ำ คสล. จากที่ดิน นางวิจิตร ภูงามเงิน ถึงที่ดิน นางน้อย โพธินาม บ้านชัยศรี หมู่ ๔ งบประมาณ ๑๒๔,๐๐๐ บาท

**๒. ขอโอนงบประมาณเพิ่มในงบลงทุน หมวดที่ดินและสิ่งก่อสร้าง ดังนี้**

**๒.๑ โครงการเดิม**

๒.๑.๑ โครงการขุดลอกคูส่งน้ำ จากนา นายจักรพันธ์ ภูเงินงาม บ้านปอแดง หมู่ ๒ ถึงทางหลวงชนบท กส. ๒๐๔๕ บ้านชัยศรี หมู่ ๔

ปริมาณงานกว้างเฉลี่ย ๑.๐๐ เมตร ยาว ๔๖๐.๐๐ เมตร ลึกเฉลี่ย ๑.๐๐ เมตร งบประมาณ **๙๕,๐๐๐** บาท

/โครงการใหม่...

-๖-

**โครงการใหม่**

๒.๒.๒ โครงการขุดลอกคูส่งน้ำ จากนา นายจักรพันธ์ ภูเงินงาม บ้านปอแดง หมู่ ๒ ถึงทางหลวงชนบท กส ๒๐๔๕ บ้านชัยศรี หมู่ ๔

ปริมาณงานกว้างเฉลี่ย ๑.๐๐ เมตร ยาว ๔๖๐.๐๐ เมตร ลึกเฉลี่ย ๑.๐๐ เมตร พร้อมบ่อพักสำเร็จรูปจำนวน ๔ บ่อ **งบประมาณ ๑๘๓,๐๐๐ บาท**

**โดยโอนงบประมาณเพิ่ม จำนวน ๘๘,๐๐๐ บาท (๙๕,๐๐๐+๘๘,๐๐๐)**

**= ๑๘๓,๐๐๐ บาท**

๒.๒ **การโอนลดจากโครงการที่ยกเลิก จำนวน ๒ โครงการ เป็นเงิน ๑๙๗,๐๐๐ บาท โอน ๘๘,๐๐๐ บาท คงเหลืองบประมาณหลังโอน ๑๐๙,๐๐๐ บาท**

งบประมาณคงเหลือ จำนวน ๑๐๙,๐๐๐ บาท ขอเปลี่ยนแปลงคำชี้แจงงประมาณเพื่อจัดทำโครงการใหม่ ดังนี้ (ระเบียบข้อ ๒๙)

โครงการก่อสร้าง คสล. จากบ้านนางพุดทา นาชัยลาน ถึงบ้าน นางจันทร์เพ็ญ อ้นพรม บ้านขมิ้น หมู่ ๕ ปริมาณงาน กว้าง ๒.๓๐ เมตร ยาว ๙๗ เมตร หนา ๐.๑๐ เมตร หรือมีพื้นที่ผิวจราจรไม่น้อยกว่า ๒๒๓.๑๐ ตารางเมตร **งบประมาณ ๑๐๙,๐๐๐ บาท** สมาชิกท่านใดเห็นควรเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.๒๕๖๕ ได้ โปรดยกมือค่ะ

**มติที่ประชุม -**มติเป็นเอกฉันท์ จำวน ๘ เสียง อนุมัติให้ยกเลิกโครงการ จำนวน ๒ โครงการ และอนุมัติการโอนงบประมาณรายจ่ายประจำปีงบประมาณ พ.ศ.๒๕๖๕ และการแก้ไขเปลี่ยนแปลงคำชี้แจงงบประมาณในงบลงทุน เพื่อจัดทำโครงการใหม่

นางสาวแก้วสุดา แก้วโสม -ขอบคุณค่ะ มีสมาชิกท่านใดจะปรึกษาหารือเรื่องใดหรือไม่ค่ะ

ประธานสภาฯ

**มติที่ประชุม -ไม่มี**

**ระเบียบวาระที่ ๖** **เรื่องอื่น ๆ**

นางสาวแก้วสุดา แก้วโสม เชิญฝ่ายบริหารค่ะ

ประธานสภาฯ

นายกันต์พงษ์ ภูหวล เรียนประธานสภาฯ ที่เคารพ และท่านสมาชิกสภาฯ ผู้ทรงเกียรติทุกท่าน

นายก อบต.นาดี กระผม นายกันต์พงษ์ ภูหวล นายกองค์การบริหารส่วนตำบลนาดี

-ขอขอบคุณสมาชิกสภาองค์การบริหารส่วนตำบลนาดีนาดี ในการอนุมัติการยกเลิกโครงการ จำนวน ๒ โครงการ และอนุมัติการโอนงบประมาณรายจ่ายประจำปีงบประมาณ พ.ศ.๒๕๖๕ และการแก้ไขเปลี่ยนแปลงคำชี้แจงงบประมาณในงบลงทุน เพื่อจัดทำโครงการใหม่ โดยมีวัตถุประสงค์เพื่อแก้ไขปัญหาความเดือดร้อนให้แก่ประชาชนในพื้นที่ตำบลนาดี

/แจ้งประชาสัมพันธ์...

-๗-

-แจ้งประชาสัมพันธ์การทำบุญองค์การบริหารส่วนตำบลนาดี เพื่อเป็นการเสริมศิริมงคลแก่ ตำบล หน่วยงาน และพนักงาน ลูกจ้าง รวมไปถึงสมาชิกสภาองค์การบริหารส่วนตำบลนาดี ในการบริหารงาน การปฏิบัติงานด้วยความราบรื่น เพื่อประโยชน์แก่ประชาชนตำบลนาดี จึงขอความร่วมมือและขอความอนุเคราะห์ จากท่านสมาชิกทุกท่าน โปรดร่วมทำบุญในครั้งนี้โดยจัดเตรียมอาหาร ผลไม้ ถวายพระ และร่วมรับพรรับความเป็นศิริมงคลร่วมกัน ส่วนกำหนดการจะแจ้งภายหลังคาดว่าจะดำเนินการภายในเดือนกรกฎาคม ๒๕๖๕

-แจ้งสมาชิกสภาองค์การบริหารส่วนตำบลนาดีนาดี ให้เตรียมชุดปกติขาว เพื่อร่วมงานพิธีต่าง ๆ เนื่องจากสถานการณ์การแพร่ระบาดของโรคโควิดลดลง กระทรวงสาธารณสุขสามารถควบคุมโรคได้ และอาจมีผลให้ถอดหน้ากาก และสามารถดำเนินการกิจกรรมงานพิธีต่าง ๆ ได้ตามปกติ ขอบคุณครับ

นางสาวแก้วสุดา แก้วโสม -มีสมาชิกท่านใดจะเพิ่มเติม หรือไม่คะ เชิญท่านทศพล การเลิศ สมาชิกสภาองค์

ประธานสภาฯ องค์การบริหารส่วนตำบลนาดี หมู่ที่ ๒ เชิญค่ะ

นายทศพล การเลิศ เรียน ประธานสภาฯ และสมาชิกสภาฯ ผู้ทรงเกียรติทุกท่าน

ส.อบต.หมู่ที่ ๒ กระผมนายทศพล การเลิศ สมาชิกองค์การบริหารส่วนตำบลนาดี หมู่ที่ ๒

กระผมมีเรื่องเสนอ และแนะนำ ดังนี้

1. ขอให้มีห้องในการประสานงานของฝ่ายสภาฯ สมาชิกสภาองค์การ

บริหารส่วนตำบลนาดี เพื่อสะดวกในการประสานงาน หรือปรึกษาหารือในการจัดทำโครงการต่าง ๆ

1. ราษฎรขอความช่วยเหลือ การทำนาพบปัญหาคลองน้ำป่าไหลไม่

สะดวก ไม่สามารถทำนาได้ ได้รับความเดือดร้อน

1. ขอรับการจัดสรรงบประมาณเพิ่มขึ้นภายในหมู่ที่ ๒,๔ เนื่องจากราษฎรยังได้รับความเดือดร้อนหลายพื้นที่ การพัฒนายังไม่ทั่วถึง
2. ท่อประปากีดขวางทางระบายน้ำ ขอให้ตรวจสอบการวางท่อประ

ปาใหม่ เพื่อให้น้ำไหลสะดวกไม่มีสิ่งกีดขวาง

1. การจัดโต๊ะประชุม ขอให้จัดโต๊ะประชุมแบบใหม่ โดยให้สมาชิกทุกท่านได้มองเห็นหน้ากันทุกท่าน

นางสาวแก้วสุดา แก้วโสม เชิญฝ่ายบริหารชี้แจงค่ะ

ประธานสภาฯ

นายกันต์พงษ์ ภูหวล เรียนท่านประธานสภาฯ และท่านสมาชิกผู้ทรงเกียรติทุกท่าน

นายก อบต.นาดี กระผมนายกันต์พงษ์ ภูหวล นายกองค์การบริหารส่วนตำบลนาดี

-ขอขอบคุณ ท่านทศพล การเลิศ สมาชิกสภาองค์การบริหารส่วนตำบลนาดีนาดี หมู่ที่ ๒ ที่เสนอ แนะนำ สอบถามในเรื่องต่าง ๆ กระผมขอเรียนตอบคำถามตามหัวข้อดังนี้

/หัวข้อที่ ๑...

-๘-

**หัวข้อที่ ๑** การขอให้มีห้องฝ่ายสภาสมาชิกสภาองค์การบริหารส่วนตำบลนาดีนาดี เพื่อประสานงานต่าง ๆ ของฝ่ายสภาฯ ขอเรียนว่า ปัจจุบันองค์การบริหารส่วนตำบลนาดี ได้จัดให้มีห้องฝ่ายสภาฯ เรียบร้อยแล้ว เนื่องจากพื้นที่จำกัด มีการขยายโครงสร้างของหน่วยงานเพิ่มขึ้น ปริมาณบุคลากรเพิ่มขึ้น พื้นที่จึงไม่เพียงพอต่อการกำหนดโครงสร้าง กระผมขอรับคำแนะนำเพื่อจะพิจารณาในการจัดหาพื้นที่เพื่อรองรับฝ่ายสภาฯ ในการเข้ามาประสานงาน ในคราวต่อไปครับ

**หัวข้อที่ ๒** การขอความช่วยเหลือ จากการได้รับความเดือดร้อนของราษฎรในเรื่องต่าง ๆ ขอเรียนว่า หากราษฎรในพื้นที่ของท่านได้รับความเดือดร้อน มีความประสงค์ให้องค์การบริหารส่วนตำบลนาดี เข้าไปแก้ปัญหาให้ แจ้งให้ท่านสมาชิกฯ เข้ามากรอกแบบฟร์อมขอความช่วยเหลือ ณ กองช่าง องค์การบริหารส่วนตำบลนาดี แจ้งพื้นที่ บุคคล ที่ขอรับการช่วยเหลือให้ชัดเจน เพื่อจะได้พิจารณา แจ้งกองช่างออกไปสำรวจและให้การช่วยเหลือต่อไป

**หัวข้อที่ ๓** การขอรับการจัดสรรงบประมาณเพิ่มขึ้นในหมู่ที่ ๒,๔ ขอเรียนว่า เนื่องจากงบประมาณที่รัฐจัดสรรให้มีจำนวนจำกัด การจัดสรรงบประมาณเพื่อแก้ไขปัญหาความเดือดร้อนให้แก่ประชาชน จึงต้องคำนึงถึงราษฎรผู้ที่ได้รับความเดือดร้อนสูงสุด แต่อย่างไรก็ตามกระผมพยายามจัดสรรงบประมาณในการแก้ปัญหาความเดือดร้อนให้ทุกหมู่บ้าน หากมีงบประมาณที่สามารถอนุมัติให้ได้ก็จะพิจารณาจัดสรรเพิ่มเติมให้ตามกรณีความเดือดร้อน และการขอยกเลิกโครงการในครั้งนี้ ไม่ได้นำงบประมาณโครงการที่ยกเลิกไปดำเนินการในพื้นที่หมู่ใด ที่นอกเหนือจากพื้นที่ หมู่ที่ ๒,๔ ยังคงจัดสรรงบประมาณในการดำเนินโครงการในพื้นที่ หมู่ที่ ๔ เช่นเคย เพื่อแก้ไขปัญหาความเดือดร้อน

ในการนี้ กรณีการแก้ปัญหาความเดือดร้อนทางระบายน้ำ ข้างวัดบ้านชัยศรี หมู่ที่ ๔ ขอความร่วมมือท่านสมาชิกได้โปรดอธิบายให้พี่น้องประชาชนที่สัญจรไปมาอาจได้รับผลกระทบจากการดำเนินการก่อสร้าง เนื่องจากขณะนี้อยู่ระหว่างการหาสาเหตุว่ามีการอุดตันจุดใด และหาวิธีแก้ไขปัญหาอย่างไร จะใช้เครื่องจักรกลประเภทใดในการดำเนินงานให้ได้ผลสัมฤทธิ์มากที่สุด

**หัวข้อที่ ๔** การวางท่อประปากีดขวางร่องระบายน้ำ ขอเรียนแจ้งให้กองช่องออกไปสำรวจพื้นที่ เพื่อพิจารณาดำเนินการนำท่อประปาวางใหม่ เพื่อไม่ให้กีดขวางรางระบายน้ำ

**หัวข้อที่ ๕** การจัดห้องประชุมใหม่ ขอเชิญท่าน **ณัฏฐกฤตญา สุวรรณเมตตา ปลัดองค์การบริหารส่วนตำบลนาดี นำเรียนชี้แจงครับ**

นางณัฏฐกฤตญา สุวรรณเมตตา เรียน ประธานสภาฯ ที่เคารพ และสมาชิกฯ ผู้ทรงเกียรติ ทุกท่าน

ปลัดองค์การบริหารส่วนตำบลนาดี ดิฉัน นางณัฏฐกฤตญา สุวรรณเมตตา ปลัดองค์การบริหารส่วนตำบลนาดี ขอชี้แจงเกี่ยวกับการจัดห้องประชุม

/การจัดห้องประชุม...

-๙-

การจัดห้องประชุมให้เหมาะสมกับรูปแบบกิจกรรมถือเป็นองค์ประกอบที่สำคัญในการจัดการประชุมต่าง ๆ ซึ่งการจัดรูปแบบต่างๆ นั้นมีข้อดี ข้อเสียต่างๆ กัน  ดังนั้นการจัดห้องประชุมต้องจัดรูปแบบตามความเหมาะสมของการประชุม จำนวนผู้เข้าร่วมประชุม และพื้นที่ ที่ใช้ในการประชุม ดังนั้นการจัดห้องประชุมในขณะนี้ เป็นการจัดห้องประชุมแบบพื้นฐานในการจัดประชุมทั่วไป ผู้เข้าร่วมประชุมมีจุดโฟกัสเพียงจุดเดียว ทำให้ความสนใจทั้งหมดจะถูกส่งไปที่ประธานสภาฯ ด้านหน้าเวที เพื่อการดำเนินการประชุมสภาฯ ตามวาระ และรับฟังการเสนอญัตติต่าง ๆ ควบคุมการประชุมให้ราบรื่นเกิดผลสัมฤทธิ์ โดยคำนึงถึงผู้เข้าร่วมประชุม และสถานที่ อีกทั้งยังเป็นการใช้พื้นที่ห้องประชุมอย่างคุ้มค่า และเต็มพื้นที่ สามารถรองรับคนได้มากโดยไม่อึดอัด และเหมาะสมในการสื่อสารระหว่างผู้เข้าร่วมประชุม จึงได้จัดโต๊ะประชุมในรูปแบบดังกล่าวฯ นี้ หากท่านมีความประสงค์ที่จะให้จัดโต๊ะประชุมในรูปแบบใหม่ เพื่อให้สมาชิกได้มองเห็นกันได้ทุกคน ในคราวต่อไปก็จะดำเนินการจัดหารูปแบบการจัดโต๊ะประชุมใหม่ แต่ก็ต้องคำนึงถึงความเหมาะสมด้วยนะคะ ขอบคุณค่ะ

นางสาวแก้วสุดา แก้วโสม ขอขอบคุณฝ่ายบริหาร ท่านปลัดณัฏฐกฤตญา สุวรรณเมตตา ที่อธิบายชี้แจง

ประธานสภาฯ ให้สมาชิกสภาองค์การบริหารส่วนตำบลนาดีนาดี ได้รับทราบในทุกประเด็นนะคะ มีสมาชิกท่านใดจะสอบถามเพิ่มอีกหรือไม่คะ เชิญท่านคาน โทนาพันธ์ สมาชิกองค์การบริหารส่วนตำบลนาดี หมู่ที่ ๑ คะ

นายคาน โทนาพันธ์ เรียน ประธานสภาฯ ที่เคารพ และสมาชิกผู้ทรงเกียรติ ทุกท่าน

สมาชิกสภาฯ หมู่ที่ ๑ กระผมนายคาน โทนาพันธ์ สมาชิกสภาองค์การบริหารส่วนตำบลนาดีหมู่ที่ ๑

กระผมขอเรียนสอบถามเกี่ยวกับหนังสือขอความช่วยเหลือที่ส่งเข้ามาเรื่องการก่อสร้างร่องระบายน้ำ โดยให้ทำเป็นท่อครึ่งเดียว ซึ่งได้รับการอนุมัติโครงการไปแล้วนั้น กระผมได้ไปตรวจสอบโครงการดังกล่าวฯ ผลปรากฏว่าที่ดำเนินการไปแล้วรูปแบบท่อยังคงเป็นรูปแบบเดิม หากเป็นไปได้ พื้นที่ที่ยังไม่ดำเนินการขอเป็นท่อครึ่งเดียวได้หรือไม่ครับ เพื่อความเหมาะสมกับพื้นที่และการใช้งาน ขอบคุณครับ

นางสาวแก้วสุดา แก้วโสม เชิญฝ่ายบริหารชี้แจงค่ะ

ประธานสภาฯ

นายกันต์พงษ์ ภูหวล เรียนท่านประธานสภาฯ และท่านสมาชิกผู้ทรงเกียรติทุกท่าน

นายก อบต.นาดี กระผมนายกันต์พงษ์ ภูหวล นายกองค์การบริหารส่วนตำบลนาดี ขอขอบคุณท่านคาน โทนาพันธ์ สมาชิกสภาองค์การบริหารส่วนตำบลนาดีนาดี หมู่ที่ ๑ ที่แนะนำปัญหาดังกล่าวฯ กระผมขอเรียนว่า ในส่วนโครงการที่ทำไปแล้วก็ให้ดำเนินการไปก่อน ส่วนโครงการที่เหลือเราจะดำเนินการแก้ไขให้นะครับ สืบเนื่องจากสถานการณ์ราคาน้ำมันและราคามาตรฐานครุภัณฑ์ต่าง ๆ เปลี่ยนแปลงไป หากมีการแก้ไขเปลี่ยนแปลงจะนำเรียนให้ทราบต่อไปครับ ขอบคุณครับ และขอมอบให้ผู้อำนวยการกองช่างชี้แจงเกี่ยวกับรูปแบบโครงการ เชิญครับ

/นายนิพนธ์...

-๑๐-

นายนิพนธ์ กองคำ เรียน ท่านประธานสภาฯ และท่านสมาชิกผู้ทรงเกียรติทุกท่าน

ผู้อำนวยการกองช่าง กระผมนายนิพนธ์ กองคำ ผู้อำนวยการกองช่าง

-ในเบื้องต้นการออกสำรวจพื้นที่เพื่อนำข้อมูลมาประมาณราคา เราต้องคำนึงถึงผังเมืองของชุมชนนั้น ๆ ว่าเป็นชุมชนประเภทใด หากเป็นชุมชนแออัด เช่น หมู่ที่ ๑,๓ ต้องทำเป็นร่องระบายน้ำคอนกรีตเสริมเหล็กแบบมีฝาปิด หากเป็นชุมชนที่ไม่แออัดตามผังเมือง ก็จะใช้รูปแบบร่องน้ำแบบไม่มีฝาปิด ตามสภาพพื้นที่ และความเหมาะสมของชุมชน กองช่างก็จะได้นำรูปแบบมาประมาณการ ครับ ขอบคุณครับ

นางสาวแก้วสุดา แก้วโสม มีสมาชิกท่านใดจะสอบถามเพิ่มเติมหรือไม่คะ เชิญท่านโสภา ภูสามี สมาชิก

ประธานสภาฯ สภาองค์การบริหารส่วนตำบล หมู่ที่ ๖ เชิญค่ะ

นางโสภา ภูสามี เรียน ท่านประธานสภาฯ และท่านสมาชิกฯ ผู้ทรงเกียรติทุกท่าน

สมาชิกสภาฯ หมู่ที่ ๖ ดิฉัน นางโสภา ภูสามี สมาชิกสภาองค์การบริหารส่วนตำบลนาดีนาดี หมู่ที่ ๖

-สอบถามเกียวกับคำร้องขอความช่วยเหลือ ที่เสนอเข้ามาเพื่อขอรับการแก้ไขความเดือนร้อนถนนเพื่อการเกษตรเนื่องจากฝนตก น้ำเสาะ ถนนขาด เรียนมาเพื่อโปรดพิจารณาค่ะ

-ขอความช่วยเหลือในการขุดลอกวัชพืชจากบ้านเสียวถึงต้อนโซ่ เนื่องจากฝนตก น้ำท่วม ยังไม่ได้เก็บเกี่ยวผลผลิตทางการเกษตร ได้รับความเดือดร้อน

-ขอรับการจัดสรรงบประมาณเพิ่มในหมู่บ้าน บ้านคลองคู่หมู่ที่ ๖ เนื่องจากยังมีหลายพื้นที่ ที่ยังไม่ได้รับการพัฒนาและช่วยเหลือแก้ไขปัญหาความเดือดร้อน ขอบคุณค่ะ

นางสาวแก้วสุดา แก้วโสม เชิญฝ่ายบริหารชี้แจงค่ะ

ประธานสภาฯ

นายกันต์พงษ์ ภูหวล เรียนท่านประธานสภาฯ และท่านสมาชิกฯ ผู้ทรงเกียรติทุกท่าน

นายก อบต.นาดี กระผมนายกันต์พงษ์ ภูหวล นายกองค์การบริหารส่วนตำบลนาดี

-ขอบคุณครับ กระผมขอนำเรียนว่าได้แจ้งกองช่างได้ออกไปสำรวจพื้นที่

สายดอนเสาเล้าเรียบร้อยแล้ว คงจะมีการดำเนินการในไม่ช้านี้ครับ

-ส่วนด้านการจัดสรรงบประมาณเพิ่มเติมให้แก่ บ้านคลองคู่ หมู่ที่ ๖ นั้น กระผมได้นำเรียนในเบี้องต้นแล้ว ว่างบประมาณเรามีจำนวนจำกัด พื้นที่ใดที่ได้รับความเดือดร้อนมาก ก็จะจัดสรรให้แก้ไขปัญหาในพื้นที่นั้นก่อน หากมีงบประมาณเพียงพอ กระผมจะพิจารณาให้ต่อไปครับ

-การขุดลอกบ้านเสียว-ต้อนโซ่ ยังไม่ได้มีการสำรวจ จะดำเนินการสำรวจและพิจารณาดำเนินการให้ครับ

/นางสาวแก้วรดา

-๑๑-

นางสาวแก้วสุดา แก้วโสม - มีสมาชิกสภาฯ ท่านใด จะเพิ่มเติมหรือไม่คะ

ประธานสภาฯ หากสมาชิกสภาฯ ท่านใดพบปัญหา แจ้งความเดือดร้อนเข้ามา เพื่อจะได้แก้ไขปัญหาความเดือดร้อนให้แก่ราษฎรในพื้นที่ของท่าน มีหรือไม่คะ ท่านปลัดมีเรื่องใดเพิ่มเติมอีกหรือไม่ หากไม่มีข้อสงสัยหรือเพิ่มเติม ขอปิดประชุมคะ

ปิดประชุมเวลา ๑๒.๐๐ น

(ลงชื่อ) เดชชัย ภูลายดอก ผู้จดรายงานการประชุมสภาองค์การบริหารส่วนตำบลนาดี

(นายเดชชัย ภูลายดอก)

เลขานุการสภาองค์การบิรหาร่สวนตำบลนาดี

(ลงชื่อ) แก้วสุดา แก้วโสม ผู้ตรวจรายงานการประชุมสภาองค์การบริหารส่วนตำบลนาดี

(นางสาวแก้วสุดา แก้วโสม)

ประธานสภาองค์การบริหารส่วนตำบลนาดี

(ลงชื่อ) คาน โทนาพันธ์ ประธานกรรมการตรวจรายงานการประชุม

(นายคาน โทนาพันธ์)

สมาชิกสภาองค์การบริหารส่วนตำบลนาดีนาดี หมู่ที่ ๑

(ลงชื่อ) สุภาวดี ภูเวียง กรรมการตรวจรายงานการประชุม

(นางสุภาวดี ภูเวียง)

สมาชิกสภาองค์การบริหารส่วนตำบลนาดีนาดี หมู่ที่ ๔

(ลงชื่อ) ชานิสา บุญเต็ม กรรมการตรวจรายงานการประชุม

(นางชานิสา บุญเต็ม)

สมาชิกสภาองค์การบริหารส่วนตำบลนาดีาดี หมู่ที่ ๘